Author: user
Company: none

Návrh na začatie stavby
„Rekonštrukcia a dostavba zastupiteľského úradu SR v Prahe“

A. Popis objektu

Adresa: Praha 6, ul. Na Zátorce č.2
Poloha: nehnuteľnosť sa nachádza v mestskej časti Praha 6, Bubeneč, v ktorej sídli väčšina 
              diplomatických misií a rezidencií v Prahe, na rohu ulíc Pelléova a Na Zátorce.
Plocha pozemku: 3 632 m2, z toho zastavaná plocha 478 m2
Celková zastavaná plocha podlaží: 1 701,40 m2
Celková úžitková plocha podlaží:  1 027,70 m2

Objekt je samostatne stojaca podpivničená budova s dvoma nadzemnými podlažiami a podkrovím s valbovou strechou s vikiermi. Dom bol postavený v roku 1928 ako rodinná vila a v roku 1929 bolo dobudované podkrovie. V päťdesiatych rokoch budova slúžila pre bývanie vládnych úradníkov, neskôr pre charitatívnu činnosť rádu Misionárok lásky matky Terezy. Od roku 2002 je objekt bez užívania.
Do objektu je z ulice len jeden vstup a zo strany záhrady dva vstupy. Umiestnenie objektu na dostatočne veľkom pozemku umožňuje vybudovanie ďalšieho samostatného objektu, prípadne dostavbu súčasného objektu so samostatným vstupom z ulice, čím sa dosiahne požadovaná úžitková plocha pre umiestnenie celého zastupiteľského úradu (max 2 000 m2).  
Jestvujúci objekt je dostatočný pre umiestnenie politického, finančno - hospodárskeho úseku, pracoviska Ministerstva hospodárstva, pridelencov Ministerstva obrany, pridelenca Ministerstva vnútra a reprezentačných priestorov. Konzulárne oddelenie a byty by boli umiestnené v dostavbe objektu.  

Zastavaná plocha jednotlivých podlaží				úžitková plocha
1.PP				448,13 m2				   306,00 m2	
1.NZP				448,13 m2				   324,70 m2
2.NZP				402,57 m2				   293,00 m2
podkrovie			402,57 m2				   104,00 m2	
spolu		         	         1 701,40 m2				1 027,70 m2

obostavaný priestor	          6 960,17 m2	

B. Technický stav objektu:
Stavebno technický stav objektu zodpovedá jeho veku a vyžaduje si komplexnú rekonštrukciu. Objekt je napojený na verejný rozvod vody, kanalizácie, plynu a elektrickej energie. Posledný zásah do objektu bol v roku 1999 (stavebné úpravy podkrovia a nová živičná krytina).	

C. 	Predpokladaný rozsah rekonštrukcie a dostavby
1) Rekonštrukcia jestvujúceho objektu
•	rekonštrukcia prípojky vody, kanalizácie, plynu, elektriny
•	výmena všetkých rozvodov inžinierskych sietí (elektrina, plyn, voda, kanalizácia, teplej úžitkovej vody, ústredného kúrenia)
•	rekonštrukcia kotolne
•	dodávka a montáž výťahu
•	inštalácia slaboprúdových rozvodov (štrukturovaná kabeláž)
•	klimatizácia vybraných priestorov (repre priestory, kancelária, sekretariát a rokovacia miestnosť veľvyslanca)
•	dispozičné zmeny (prispôsobenie dispozície požiadavkám prevádzky ZÚ)
•	v závislosti od statického posúdenia stropov, zosilnenie stropných konštrukcií
•	rozšírenie jestvujúceho vstupného schodiska a vstupných priestorov do objektu
•	zateplenie obvodového muriva 
•	výmena vonkajších a vnútorných výplní otvorov
•	sanácia suterénneho muriva proti vlhkosti
•	rekonštrukcia interiérových a exteriérových povrchov
•	vybudovanie podlažia na úrovni súčasného podkrovia
•	realizácia novej strechy
•	terénne a sadové úpravy vrátane vybudovania terasy
•	rekonštrukcia oplotenia
•	interiérové vybavenie 

2) Dostavba nového objektu
Predpokladaná zastavaná plocha nového objektu je cca 300 m2, s jedným podzemným podlažím a dvoma nadzemnými podlažiami, t.j. celková plocha cca 900 m2. Dostavba musí byť min. na úrovni jedného podlažia prepojená s jestvujúcim objektom (napr. na úrovni suterénu). V suteréne dostavby budú umiestnené garáže a archívy, 1. nadzemné podlažie bude slúžiť konzulárnemu oddeleniu a na 2. nadzemnom podlaží budú umiestnené 3 byty zamestnancov zastupiteľského úradu a kuriérny byt.
Do objektu musí byť samostatný vstup z ulice pre návštevníkov konzulárneho oddelenia, ktorý musí byť v rámci pozemku oddelený tak, aby návštevníkom konzulárneho oddelenia (ďalej len KO“) bol znemožnený prístup do iných častí pozemku. Vstup pre pracovníkov KO a užívateľov bytov (do prístavby) musí byť riešený ako bezkolízny s návštevníkmi konzulárneho oddelenia.  

D. Prehľad pracovísk ktoré je potrebné umiestniť v objekte ZÚ

1) Jestvujúci objekt
1. podzemné podlažie
kotolňa 	bude zabezpečovať kúrenie a ohrev TÚV pre jestvujúci objekt a 
          dostavbu
kuchyňa 	so zázemím pre spoločenské podniky do cca 100 osôb
sklady	nábytku, kancelárskych potrieb, reprezentačného tovaru, 
     	pneumatík a autopotrieb, záhradných prístrojov a zariadení, sklad 	Ministerstva hospodárstva, sklad pridelenca Ministerstva  obrany,	sklad domovník

2

miestnosť vodičov
miestnosť domovníka
dielňa
sociálne zázemie
celková plocha (bez prístavby)					cca 306 m2

1. nadzemné podlažie
vstupná hala
vrátnica
menšia rokovacia miestnosť pri vstupnej hale
viacúčelové reprezentačné priestory pre cca 100 - 150 osôb s výstupom na terasu a záhradu, s možnosťou viariability pre poriadanie menších spoločenských podnikov
zasadačka (môže byť súčasťou repre priestorov)
šatňa
sociálne zázemie pre reprezentačné priestory
prípravňa s napojením na kuchyňu v 1.podzemnom podlaží
príručný sklad
kancelária hospodára
kancelária účtovníka
pokladňa
hygienické zariadenie pre zamestnancov
celková plocha							cca 330 m2

2. nadzemné podlažie
kancelária veľvyslanca
sekretariát
zázemie sekretariátu veľvyslanca (kuchyňka, sociálne zariadenie, príručný sklad)
menšia rokovacia miestnosť
kancelária zástupcu veľvyslanca (v blízkosti sekretariátu veľvyslanca)
kancelária politického úseku (2 zamestnanci)
kancelária politického úseku (2 zamestnanci)
hygienické zariadenie
celková plocha 							cca 300 m2 

3. 	nadzemné podlažie (súčasné podkrovie prestavané na plnohodnotné podlažie)
kancelária vedúceho obchodno ekonomického oddelenia (Ministerstvo hospodárstva SR)
kancelária pridelencov Ministerstva obrany (2 zamestnanci)
kancelária pridelenca Ministerstva vnútra
komunikačná miestnosť
špeciálne pracovisko ( 2 menšie miestnosti)
miestnosť diplomatickej služby
hygienické zariadenie
príručná kuchyňka
celková plocha							cca 300 m2         

           
3 
2) Dostavba (prístavba) objektu

1. podzemné podlažie
garáž 			spolu parkovanie pre min. 10 služobných vozidiel a 3 parkovacie miesta 
                                    pre súkromné vozidlá zamestnancov ktorí budú ubytovaní v objekte ZÚ
archívy		konzulárne oddelenie, finančno hospodársky úsek, politický úsek

1. nadzemné podlažie
čakáreň konzulárneho oddelenia (KO)
miestnosť na vydávanie víz (3 zamestnanci)
pokladňa KO (1 zamestnanec)
kancelária vedúceho KO (1 zamestnanec)
kancelária zástupcu vedúceho KO (1 zamestnanec)
kancelária miestnych síl (3 zamestnanci)
kancelária administratívno technického zamestnanca (1 zamestnanec)
príručná kuchyňka
hygienické zariadenie

2. nadzemné podlažie
2 x byt 3+1 cca 90 m2 
1 x byt 2+1 cca 65 m2 
1 x kuriérny byt s dvoma nepriechodnými izbami s hygienickým zariadením a spoločnou kuchyňou 

D. 	Finančné zabezpečenie

Rekonštrukcia a dostavba objektu bude čiastočne financovaná z prostriedkov na účte MZV SR v Prahe (zostatok clearingového účtu) vo výške 97 507 tis.CZK, t.j. 117 010 tis.  Sk v rokoch 2004 - 2005 a v roku 2006 z prostriedkov štátneho rozpočtu maximálne vo výške 70 000 tis. Sk, v závislosti od kurzu CZK/SKK pri čerpaní prostriedkov zo zostatku clearingového účtu.

F. Predpokladané náklady

projektová dokumentácia + inžinierska činnosť				           11 000 tis. Sk
rekonštrukcia									           76 500 tis. Sk 
dostavba - zastavaná plocha podlaží cca      						45 000 tis.Sk
terénne a sadové úpravy								3 700 tis. SK
spolu základné rozpočtové náklady (ZRN)					         125 200 tis. Sk
vedľajšie rozpočtové náklady (VRN 35 % zo ZRN)				           43 800 tis. Sk
spolu stavebné náklady (ZRN+VRN)					         169 000 tis. Sk
Celkové náklady na rekonštrukciu a dostavbu				        180 000 tis. Sk

Presný výpočet nákladov na zabezpečenie prípravy a realizácie stavby bude určený stavebným zámerom vypracovaným v súlade so zákonom č. 254/1998 Z.z. 
	
interiérové vybavenie 							           12 000 tis. Sk

4
G. Časový harmonogram
 
1. 	Predloženie materiálu „Rekonštrukcia a dostavba objektu ZÚ SR v Prahe“ na rokovanie vlády SR - v zmysle povinnosti schváliť investíciu s obstarávacou cenou nad 100 mil. Sk vládou Slovenskej republiky
marec 2004

2. 	Vyhlásenie súťaže návrhov na ideový návrh rekonštrukcie a dostavby ZÚ SR v Prahe.
marec 2004

3. 	Vypracovanie ideového návrhu a stavebného zámeru rekonštrukcie a dostavby vrátane zabezpečenia územného rozhodnutia.
										august 2004

4. 	Vypísanie súťaže na výber zhotoviteľa projektovej dokumentácie
										september 2004

5. 	Vypracovanie projektovej dokumentácie rekonštrukcie a dostavby ZÚ Praha a
     zabezpečenie stavebného povolenia.
										apríl 2005

6. 	Vypísanie súťaže na dodávateľa stavby.
										apríl 2005

7. 	Zahájenie rekonštrukcie a dostavby
										júl 2005

8. 	Ukončenie rekonštrukcie a dostavby ZÚ SR v Prahe
										august  2006

Návrh harmonogramu bude priebežne aktualizovaný v nadväznosti na priebeh jednotlivých verejných súťaží (odvolonie uchádzačov v súťažiach) realizovaných v zmysle zákona o verejnom obstarávaní. 

5